Tværfagligt forløb på EUX

Sustainability in construction

**Niveau:** Grundforløbet på EUX (c-niveau). Dog mulighed for at køre forløbet på b-niveau ved at justere på krav og omfang.

**Omfang:** 6 lektioner a 60 min (kan anvendes som sekvens i større forløb)

**Fag:** Engelsk og Energi og Byggeri

**Forløbets formål:**

Eleverne kommer i forløbet til at arbejde med følgende kompetencer:

* formidling i form af en præsentation
* mundtlighed på engelsk
* faglig læsning og tilegnelse af teknisk og naturvidenskabelige fagtermer
* udvælgelse af relevant stof + kildekritik
* analyse og vurdering af et emne
* kobling af viden mellem to fag

**Beskrivelse:**

Sekvensen er en del af forløbet ’Sustainability’. I dette forløb arbejder eleverne med bæredygtig udvikling. Forløbet er inspireret af FNs Verdensmål, især nr. 13, 14, og 15 (Climate Action, Live below Water, Life on Land). Der er fokus på hvordan mennesket bruger ressourcer og dermed påvirker miljø og klima - menneskets fodaftryk på jorden.

I elevernes erhvervsfag har de arbejdet med bæredygtighed især via en studietur til København, hvor de bl.a. har besøgt en virksomhed, der producerer bæredygtige byggematerialer. Forløbet er aftalt med faglærer og studievejleder, som begge var med på studietur. Resten af det faglige samspil har engelsklærer sikret i samspil med eleverne.

Selve sekvensen er beskrevet herunder:

|  |  |  |
| --- | --- | --- |
| Lektion | Element | Kommentar |
| 1 | Brainstorm | I første modul dannes grupper a 3 elever.  På tavlen laver vi en fælles brainstorm over alle de emner inden for byggebranchen, der overlapper med bæredygtighed. Herefter udvælger hver gruppe et emne til godkendelse hos engelsklærer. |
| 2 | Research | Eleverne skal finde informationer (beskrivelser, data, statistik) |
| 3 | Making a presentation | Eleverne skal lave en præsentation af deres emne ud fra følgende beskrivelse:  Requirements for the presentation:   * A short introduction to your subject * Why this is an important subject in relations to sustainability * Include data, number, statistics * Future aspecst/development for your subject * Make a PowerPoint with keywords and pictures * Speak for at least 5 minutes ( all group members must speak) |
| 4 | Making a presentation |  |
| 5 | Presentations | Præsentationer |
| 6 | Presentations | Præsentationer – fortsat  Evaluering i form af mindre skriveøvelse |

**Eksempler på emner i afprøvet klasse:**

* Advantages in HempCrete insulation
* Alternatives to sand in construction
* Clay walls in buildings